20.12.2012 Jurnalul Oficial al Uniunii Europene L 351/1 (Acte legislative) REGULAMENTE REGULAMENTUL (UE) NR. 121 5/2012 AL PARLAMENTULUI EUROPEAN ȘI AL CONSILIULUI din 12 decembrie 2012 privind competența judiciară, recunoaşterea și executarea hotărârilor în materie civilă și comercială (reformare) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 67 alineatul (4) şi articolul 81 alineatul (2) (2) literele (a), (c) și (e), având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic și Social Euro- pean ('), hotărând în conformitate cu procedura legislativă ordinară (?), întrucât: (1) La 21 aprilie 2009, Comisia a adoptat un raport privind aplicarea Regulamentului (CE) nr. 44/2001 al Consiliului din 22 decembrie 2000 privind competența judiciară, recunoaşterea și executarea hotărârilor în materie civilă şi comercială (). Raportul concluziona că, în general, aplicarea respectivului regulament este satisfăcătoare, dar că este de dorit să se îmbunătățească aplicarea anumitor dispoziții ale acestuia, să se faciliteze şi mai mult libera circulație a hotărârilor și să se îmbunătățească în continuare accesul la justiție. Întrucât este necesar să se () JO C 218, 23.7.2011, p. 78. (?)) Poziția Parlamentului European din 20 noiembrie 2012 (nepublicată încă în Jurnalul Oficial) și Decizia Consiliului din 6 decembrie 2012. () JO L 12, 16.1.2001, p. 1. aducă o serie de modificări regulamentului respectiv, acesta ar trebui reformat, din motive de claritate. Cu ocazia reuniunii sale de la Bruxelles din 10- 11 decembrie 2009, Consiliul European a adoptat un nou program multianual intitulat „Programul de la Stockholm — o Europă deschisă și sigură în serviciul cetățenilor şi pentru protecția acestora” (*). În Programul de la Stockholm, Consiliul European considera că procesul de eliminare a tuturor măsurilor intermediare (procedura de exequatur) ar trebui să continue în cursul perioadei acoperite de respectivul program. Totodată, climinarea procedurii de exequatur ar trebui să fie însoțită de o serie de garanții. Uniunea şi-a stabilit ca obiectiv să mențină şi să dezvolte un spațiu de libertate, securitate și justiție, care să faci- liteze, printre altele, accesul la justiție, în special prin intermediul principiului recunoaşterii reciproce a hotă- rârilor judiciare și extrajudiciare în materie civilă. Pentru instituirea progresivă a unui astfel de spațiu, Uniunea trebuie să adopte măsuri în domeniul cooperării judiciare în materie civilă cu implicații transfrontaliere, în special atunci când sunt necesare pentru funcţionarea corespunzătoare a pieței interne. Anumite diferențe între normele interne care regle- mentează competența judiciară și recunoaşterea hotă- rârilor împiedică buna funcționare a pieței interne. Adoptarea de dispoziții care să unifice normele refe- ritoare la conflictele de competență în materie civilă şi comercială și care să asigure recunoaşterea şi executarea rapidă și simplă a hotărârilor pronunțate într-un stat membru este indispensabilă. Aceste dispoziții intră sub incidența cooperării judiciare în materie civilă în sensul articolului 81 din Tratatul privind funcționarea Uniunii Europene („TFUEF”). () JO C 115, 45.2010, p. 1.